text: لقاءات عيلة مار شربل
text: #000001
text: قدّاس عيد مار أنطونيوس الكبير
text: #000004
text: بإسم عيلة مار شربل وكل الحاضرين وبمحبة كبيرة وفرح كبير لغمرنا كلنا بهالمسا المبارك. منرحب بكل الحاضرين، لنتشارك سوا بالذبيحة الإلهية. كنيستنا اليوم بتحتفل بتذكار كوكب البرية مار انطونيوس الكبير بيّ الرهبان ينعاد علينا هالعيد خاصة ع اخوتنا الرهبان بتجديد ندوراتن الرهبانية وعكل واحد حامل اسم انطوان طوني مطانيوس انطوني انطونيوس طونيا وانطوانيت....
text: #000005
text: سلّة النوايا ع درج المذبح لنتشارك ونصلّي مع كل الواضعين نوايهن الليلة ع مذبح الرب طالبين شفاعة مار شربل. الكهنة بكراسي الإعتراف ناطرينا لنغسّل قلوبنا بتوبة صادقة لتصير جديدة ومستحقة تستقبل جسد الرب ودمّو.
text: #000006
text: منتابع قداس مار انطونيوس بالأوراق اللي عم تتوزع ع مداخل الكنيسة
  قداس مبارك ومقبول من الجميع.
text: #000007
text: تعال اتبعني ع مثال مار انطونيوس عطينا يا بينا السماوي نتخلّى عن كل غنى أرضي ت نغتني منك نمّي فينا حب العطاء حتى بذل الذات ع مثال يسوع وعلّمنا نروحن المادّة ت تصير وسيلة تقرّبنا من إخوتنا بدل ما تبعّدنا عنن.
  بشفاعة مار أنطونيوس منسألك يا رب.
text: #000009
text: نيّة المكرّسين والعيلة :
  بعيد القديس انطونيوس الكبير بيّ الرهبان، منقدملك يا رب، اللي كرّسوا حياتن لإلك، وتركوا أهل أو عيلة أو بيت، من مكرّسين ومكرّسات، رهبان وراهبات ونسّاك، ومشيوا ورا ابنك بالطريق الضيّق اللي بوصّل للملكوت، ومنخص بالذكر الرهبانية اللبنانية المارونية، احفظن يا رب من كل اضطهاد، وسلّحن بنعمة الإيمان، وقوّي فيُن محبتك ليجددوا كل يوم نورُن إلك بالطاعة والفقر والعفة، واعطينا دعوات رهبانية وكهنوتية تحمل ملكوتك السماوي لعالمنا اللي بحاجة لخلاصك.
  ومنصلّي على نية عيلتنا، عيلة مار شربل، حتى نستنير بأنوار روحك القدوس، ونوعى على أهمية حضورك بحياتنا ونجدّد كل يوم مواعيد عمادنا، ونعرف انو نحنا أبناء الملكوت رهبان بقلب هالعالم، مدعوين للشهادة، لنعكس نورك ونكون الخمير الطيّب بقلب كنيستك.
  بشفاعة القديس انطونيوس الكبير بيّ الرهبان، ومار شربل بيّ عيلتنا منسألك يا رب.
text: #000010
text: بمسبحتنا الليلة رح نتأمل بإنجيل الأحد
  بإسم الآب والإبن والرح القدس الإله الواحد آمين
text: #000014
text: 1- وفي الغد أيضاً كان يوحنا واقفاً هو وإثنان ورأى يسوع ماراً محدقاً إليه وقال: "هذا هو حمل الله"
  يوحنا الصوت الصارخ في البرية هو النبي المنتظر، صورة موسى يللي بينقلهن كلام الرب لمّا شاف يسوع صرخ وقلن هذا هو حمل التضحية يللي رح يقدّم نفسه على مذبح الرب تكفيراً عن خطايانا.
  "هذا هو حمل الله" صرخ يوحنا ما خاف ولا تردد شاف وفهم هالحقيقة وصرخ بأعلى صوت ودلّ الكل على يسوع، ما خاف ينمحي ويزيح تيظهر المسيح ما شكّ بإيمانو ولا خاف يخسر تلاميذو أو مصداقيتو قدّام النّاس لمّا شاف المسيح بكل ثقة صرخ ودلّ الكلّ على يسوع ابن الله. قدّيش نحنا يا ربّ منلتقي فيك بدروبنا وكم مرّة منبرم وجنا عنّك خوفاً من حكي الناس أو خوفاً على مصالحنا الشخصيّة كم مرّة منشوفك بخينا الإنسان ومنتجاهلك.
  جهلنا وطمعنا والجشع اللي عايشين معو عم يمنعونا بكل مرّة منلتقي فيك نصرخ ونشهد إنك إبن الله الحيّ خوفنا عم يخنق فرحك بقلوبنا عم نضيّع طعمة المحبة والسلام اللي فينا.
  منصلّي البيت الأول من مسبحتنا على نيّة الأشخاص العايشين بعتمة الجهل والخوف حتى تتنقى قلوبن وتصفى عقولن ويتجرّدو من كل هالدني حتى على مثال يوحنا تصير قلوبن شفافة ونضيفة قادرة تلمس حضور المسيح، تكون عيونن دايماً مفتوحة وجاهزة تتشوف يسوع بحياتن حتى يشهدو دايماً بدون خوف أو تردد للمسيح يللي فيُن.
text: #000015
text: 4- وكان اندراوس أخو سمعان بطرس أحد التلميذين، اللذين سمعا كلام يوحنا وتبعا يسوع. ولقِيَ أولاً أخاه سمعان، فقال له : "وجدنا مشيحا، أي المسيح".
  بعد لقاء اندراوس بيسوع اكتشف انه المسيح هالإكتشاف ولّع النار بداخلو وما قدر ما يعبّر لسمعان خيّو عن الحقيقة اللي اكتشفها شوق اندراوس للقاء المسيح. فتح عيونو وقلبو عند هاللقاء وخلّى فرحو عظيم صرخ وجدنا المسيح بكل اندفاع وبكل جرأة.
  يا ربّ كلّ مرّة منلتقي فيك اعطينا الشجاعة والإندفاع تنعرف وندرك معنى هاللقاء تنصرخ ونعلن إنّك إنتَ المسيح.
  منصلّي البيت الرابع من مسبحتنا على نيّة كل واحد فينا حتى نضلّ دايماً جاهزين بقلوب شجاعة مندفعة وواثقة بالمسيح اللي فيا تخبّر وتنشر سرّ التجسّد والقيامة بالعالم أجمع ناقلين لغة المحبة للأرض.
text: #000018